តូតូស្រលាញ់សត្វ។ គាត់ធ្វើការនៅក្នុងសួនសត្វ។ ថ្ងៃមួយ គាត់ឃើញអូអូដែលជាស្វាឪបានបាត់ចេញពីទ្រុង។ គាត់តក់ស្លុតជាខ្លាំង ហើយក៏រូតរះចេញទៅរកវា។

តូតូគិតថា អូអូប្រហែលជារត់ចូលទៅក្នុងព្រៃហើយ។ គាត់បានរកមើលអូអូតាមគុម្ពោតព្រៃ និងដើមឈើ។ សត្វទាំងឡាយនៅក្នុងព្រៃតាមមើលតូតូ។ ប៉ុន្តែ តូតូនៅតែរកអូអូមិនឃើញដដែល។

តូតូបានយកកែវឆ្លុះរបស់គាត់មកឆ្លុះមើល។ គាត់ឆ្លុះមើលនៅតាមតំបន់ត្រើយម្ខាងស្ទឹង។ តើអូអូនៅត្រើយម្ខាងមែនទេ?

នៅតែរកអូអូមិនទាន់ឃើញនៅឡើយ។ តូតូដកដង្ហើមស្រូបខ្យល់ចូលមួយ ហើយក៏ជ្រមុជទៅក្នុងទឹកទន្លេ។ តើអូអូអាចកំពុងតែសំងំអត់ដកដង្ហើមនៅក្នុងទឹកដែរឬទេ?

កូនឆ្កែ មូទីអាណិតអាសូរគាត់ជាខ្លាំង។ វាព្រុស ហើយសម្លឹងទៅកាន់ហាងមួយដែលនៅក្បែរនោះ។ អីយ៉ា! ទីបំផុត តូតូមានតម្រុយហើយទេតើ។

តូតូបានរុញបើកទ្វារហាង ហើយបានឃើញអូអូកំពុងស៊ីចេកយ៉ាងសប្បាយរីករាយ។ មើលភាពរញ៉េរញ៉ៃដែលអូអូបានធ្វើចុះ! តូតូបានត្រឹមតែឈរមើលវា ហើយនិយាយលែងចេញ!

អ្នកអានជាទីស្រលាញ់ តើអ្នកចង់ធ្វើការនៅក្នុងសួនសត្វដែរឬទេ? តើអ្នកគិតថា អ្វីដែលសប្បាយជាងគេ ប្រសិនបើអ្នកបានធ្វើការងារនៅក្នុងសួនសត្វ? តើអ្នកគិតថា ស្វាឪអាចស៊ីចេកម្ដងអស់ប៉ុន្មានផ្លែ? តើអ្នកញ៉ាំចេកអស់ប៉ុន្មានដែរ?

Brought to you by

Let's Read! is an initiative of The Asia Foundation's Books for Asia program that fosters young readers in Asia. booksforasia.org To read more books like this and get further information, visit letsreadasia.org .

Original Story Where is Gogo?, author: Manisha Chaudhry, Mala Kumar . illustrator: Soumya Menon. Published by Pratham Books, https://storyweaver.org.in/ © Pratham Books. Released under CC BY 4.0.

This work is a modified version of the original story. © The Asia Foundation, 2018. Some rights reserved. Released under CC BY 4.0.

For full terms of use and attribution, http://creativecommons.org/licenses/by/4.0/

តើអូអូនៅឯណា?

Manisha Chaudhry

Mala Kumar